als_Latn dik_Latn sag_Latn
Asport- Ndeshja mes Skënderbeut dhe Bylisit ka prodhuar futboll të bukur, por edhe sulme e kundërsulme nga të dyja skuadrat, duke e shndërruar këtë gjysmëfinale të parë të Kupës së Shqipërisë në një shfaqje emocionuese. Tifozët e shumtë korcarë në stadium kanë pasur rastin të shijojnë të besuarit e tyre në një ndeshje shumë të luftuar dhe emocionuese.
Interesant është fakti se skuadra ballshiote, edhe pse luante në transfertë ndaj kampionëve të vendit në fuqi dhe kryesues të Superiores, nuk janë pozicionuar aspak në mbrojtje, por janë shfaqur si të barabartë me vendësit, duke iu kundërpërgjigjur atyre me të njëjtën monedhë, duke sulmuar. I qetë Shensoji, teksa sheh që strategjia e tij funksionon, duke ia ulur efikasitetin kundërshtarit dhe lamuar një barazim të bardhë, por në fakt për pak ka marrë më shumë se kaq, më tepër se mund ta kishte menduar edhe më optimisti në kampin mallakastriot. Ka qenë pikërisht minuta e 81-të, kur një goditje dënimi nga e djathta e sulmit mik krosohet në zonën korcare, aty ku 18-vjecari Piter godet me kokë dhe nënshtron portierin Shehi. Nuk u besojnë syve kampionët, teksa ndëshkohen pikërisht në një moment kur dukej se nuk ka kohë të mjaftueshme për të reaguar, për të marrë të paktën një barazim.
Por nuk ishte i këtij mendimi Sabien Lilaj, që nxjerr nga këmbët e veta një eurogol, nga një goditje befasuese nga larg, duke e rikthyer skuadrën e tij në lojë për kualifikim, në ndeshjen e kthimit. Aty ku gjithcka do të nisë në barazpeshë, por me ndryshimin jo të vogël në të tilla ndeshje, se mallakastriotët kanë shënuar në fushën kundërshtare.
Në barazim ndërkohë është mbyllur ndeshja tjetër gjysëm finale e Kupës së Shqipërisë ndërmjet Kukësit dhe Laçit e zhvilluar në stadiumin ‘Zeqir Ymeri’ të qytetit të Kukësit. Me kuksianët e Cungut që shiheshin si favoritë por nuk është se kanë arritur të dominojnë dhe mundin kundërshtarin. Një barazim ky që ka lënë gjithcka të hapur për ndeshjen e kthimit.
You must be logged in to post a comment Login
als_Latn als_Latn als_Latn als_Latn eng_Latn